open-index/open-wikipedia-markdown huggingface dataset:
Ferenc Kiefer

**Ferenc KIEFER,** laŭ hungarlingve kutima nomordo **Kiefer Ferenc** estis hungara lingvisto, matematikisto, profesoro, instruisto, membro de Hungara Scienca Akademio.

Ferenc Kiefer http://mta.hu/koztestuleti_tagok?PersonId=19170 naskiĝis la  1931 en Apatin kaj mortis la 21-an de novembro 2020.

## Biografio 
Ferenc Kiefer apartenis al la hungara minoritato en Jugoslavio. Lia plena familio translokiĝis dum la 2-a mondmilito al Baja, kie li frekventis gimnazion. Baldaŭe li estis simpla laboristo en Sztálinváros, poste li frekventis universitaton en Szeged inter 1952-1956, fine li ekinstruis en bazlernejo. Baldaŭe li instruis en gimnazio en Budapeŝto, dume li plulernis en universitato en Szeged, kie li doktoriĝis en 1965. Lia pli nova laborejo estis instituto de MTA. Ekde 1982 li instruas en universitato de Budapeŝto, krome li instruis ankaŭ en Stokholmo, Parizo, Stuttgart, Aarhus, Antverpeno, Vieno. Li edziĝis dufoje baldaŭe havanta resume 3 gefilojn. Li ricevis premiojn en 2000 kaj 2008.

## Verkaro (elekto) 
**A Theory of Structural Semantics* (1966)
**Essais de sémantique generale* (1974)
**Magyar–svéd kéziszótár* (Hungara-sveda vortarego), (1984)
**Jelentéselmélet* (2000)

## Fontoj 
* biografio kun foto
* hungarlingva biografio

 
Kategorio:Hungaraj lingvistoj
Kategorio:Hungaraj altlernejaj instruistoj
Kategorio:Hungaraj akademianoj
Kategorio:Hungaraj instruistoj
Kategorio:Hungaraj matematikistoj
8792 Christyljohnson

'*8792 *Christyljohnson'''* estas malgranda, ne tre hela asteroido de la ĉefa asteroida zono, malkovrita la  de la usonaj geastronomoj Eleanor Francis Helin kaj Schelte J. Bus elde la Observatorio de la Monto Palomar, en kantono San Diego (Kalifornio, Usono).

Ĝi estas proksima de la orbita resonanco 3:7 kun Marso.

## Nomo 
Ĝia nomo honoras *Christyl Chamblee Johnson*, kontribuintinon al la troja asteroida misio *Lucy'' de la NASA kun inspekto kaj subteno al la formulado de la misio. Ŝi estas Helpanta Direktorino pri Teknologio kaj Esploraj Investoj ĉe la Kosmofluga Centro Goddard de la NASA.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1978
Áron Kibédi Varga

**Áron Kibédi Varga,** laŭ hungarlingve kutima nomordo **Kibédi Varga Áron,** nederlande **Sandor Aron Varga** estas hungara-nederlanda literaturhistoriisto, esteto, poeto, membro ekstera de Hungara Scienca Akademio (1990), membro de Nederlanda Reĝa Scienca Akademio (1981). Li estas filo de Sándor Kibédi Varga (filozofo).

Áron Kibédi Varga http://vmek.oszk.hu/02200/02227/html/04/701.html naskiĝis kiel *Varga Sándor Áron* la  1930 en Szeged.

## Biografio 
Tuta familio de Áron Kibédi Varga forlasis la landon en 1944. Ili vivis komence en Germanio, poste en Nederlando. La juna Áron frekventis universitatojn en Leiden, Amsterdamo kaj Parizo, poste ekde 1954 li esploris en universitato de Amsterdamo. Li doktoriĝis en 1963, baldaŭe li instruis en universitato de Amsterdamo, kie li estis ankaŭ katedrestro. Li okupiĝas precipe pri la franca literaturo kaj pri István Gyöngyösi. Li ricevis francan premion en 1978, hungaran premion en 2000.

## Scienca verkaro (elekto) 
* ''Les constantes du poème: À la recherche d'une poétique dialectique* (1963)
* *De wetenschappelijkheid van literatuurwetenschap: Rede* (1974)
* *Discourt, récit, image* (1989)
* *Szavak, világok.* (1998)
* *A jelen: Irodalom és művészet a századfordulón* (La nuntempo: Literaturo kaj arto dum la jarcentŝanĝo) (2003)

## Ĉefaj poemaroj 
* *Kint és bent* (Ekstere kaj interne), (1963)
* *Téged* (Cin), (1973))
* *Szépen: Versek 1957–1989* (Bele: Poemoj inter 1957–1989), (1991)
* *Történések'' (Okazaĵoj), (2008)

## Fontoj 
* biografio hungare
* hungarlingva biografio (la teksto estas legebla pli malsupre)

Kategorio:Hungaraj literaturhistoriistoj
Kategorio:Nederlandaj literaturhistoriistoj
Kategorio:Hungaraj estetikistoj
Kategorio:Hungaraj poetoj
Kategorio:Hungaraj akademianoj
Kategorio:Nederlandaj akademianoj
Béla Király (politikisto)

**Béla Király** [kirAj], laŭ hungarlingve kutima nomordo **Király Béla** estis hungara politikisto, oficiro, historiisto, membro ekstera de Hungara Scienca Akademio (2004).

Béla Király http://www.rev.hu/sulinet56/online/szerviz/kislex/biograf/kiraly.htm naskiĝis la  1912 en Kaposvár. Li mortis la  2009 en Budapeŝto.

## Biografio 
Béla Király frekventis gimnazion en sia naskiĝurbo, poste li iĝis memvola soldato. Li ricevis la rangojn leŭtenanto en 1935, ĉefleŭtenanto en 1939. Dum la 2-a mondmilito li komence plulernis en la milita akademio, poste li batalis en Sovetunio. Tie li agis homece kun la deportitaj judoj (ne barbare, kiel la ceteraj). En 1951 li estis arestita, poste kondamnita je morto, kiu tamen ne okazis. Antaŭ la revolucio en 1956 li liberiĝis, poste li ricevis gravan postenon. Praktike li establis taĉmentojn de la revoluciuloj. Li batalis en batalo ĉe Nagykovácsi, poste li rifuĝis al Strasbourg. Li estis grava figuro de la rezistantaj revoluciuloj eksterlande. En 1965 li iĝis usonano, kie li doktoriĝis en 1994. En 1989 li hejmenvenis pro plena ĉeso de la socialismo kaj li estis elektita parlamenta deputito. Li ricevis premiojn post 1994.

## Verkaro (elekto) 
* *Amire nincs ige. Visszaemlékezések, 1912-2004* (2004)
* *Basic History of Modern Hungary, 1867–1999* (2001).
* *Forradalomtól forradalomig* (De revolucio ĝis revolucio), (1990)
* *Az első háború szocialista országok között* (La unua milito inter socialistaj landoj), (1981)
* *Hungary in the Late Eighteenth Century. The Decline of Enlightened Despotism* (1969)

## Fontoj 
* hungarlingva biografio
* Béla Király - Jad Vaŝem, 

Kategorio:Hungaraj politikistoj
Kategorio:Hungaraj oficiroj
Kategorio:Hungaraj historiistoj
Kategorio:Hungaraj justuloj inter la popoloj
Kategorio:Hungaraj akademianoj
Kategorio:Budapeŝtanoj
Daniela Gizela Matray

**Daniela Gizela MATRAY** (prononcu: Matraj), naskiĝis en Lodzo, ŝia patro estis franco kaj patrino polino. Poligloto (ŝi konas 8 lingvojn), ekonomikistino, ŝi studis la ekonomikon en la lodza ekonomik-altlernejo, dum pluraj jaroj ŝi havis privatan entreprenon. Ŝi estas pola kaj itala esperantistino de la jaro 1966, eklernis la lingvon en Lodzo kiam la filion de Pola Esperanto-Asocio (PEA) gvidis prezidantino **Felicja Koprowska**. 

Ŝi aktivis unue en la junulara Esperanto-movado, krome ŝi aktivas konstante en la ne-registaraj organizajĥoj (NRO) - ligitaj kun la protektado de bestoj, ŝi estas ĝis nun besto-amantino. La unuan fojon en Esperantio ŝi partoprenis en la 22-a Internacia Junulara Kongreso (IJK) en Pécs (Hungario), t.e. en la jaro 1966, kaj ŝi partoprenis ankaŭ en kelkaj labor-brigadoj en Hungario, Bulgario, Jugoslavio kaj en Italio. 

Ŝi estas diplomita Esperanto-instruistino kaj profesie kunlaboris en turismaj oficejoj *Orbis* en Lodzo kaj *Esperantotur* en Bydgoszcz kiel Esperanto-turismo-gvidanto i.a. gvidis la E-karavanojn al la Universala Kongreso de Esperanto en Budapeŝto en la jaro 1983 kaj al la UK en Varsovio en la jaro 1987. Krome ŝi partoprenis la UK en Tel-Avivo en la jaro 2000. 

De la jaro 2000 ŝi konstante translokiĝis al Chiaramonte Gulfi en Provinco Ragusa, proksime de Sirakuzo en Sicilio (Italio) pro la edzo kiu estis italo. De la jaro 2013 ŝi denove parte loĝas en Pollando kaj nun aktivas en Pola Asocio Eŭropo - Demokratio - Esperanto (EDE-PL) kaj en la Asocio ŝi havis de julio 2013 ĝis la Eksterordinara Ĝenerala Kunveno de EDE-PL kiu okazis en Sosnowiec (la 8-an de oktobro) la funkcion de la **gazetara proparolanto** kaj dum la Kunveno ŝi estis elektita kiel Sekretariino de la Estraro de la Asocio. La 22-an de julio 2013 ŝi renkontiĝis en la senatana oficejo en Lodzo kaj konvinkis por Esperanto senatanon Ryszard Bonisławski kaj la saman tagon ŝi renkontiĝis kun prezidantino de la kultur-komisiono en Pola Parlamento la sejmanino Iwona Śledzińska-Katarasińska ambaŭ loĝantaj en Lodzo kun la espero ke ili baldaŭ aliĝos al la pola Parlamenta Grupo Apoganta Esperanton (PGAE). La 2-an de septembro 2013 ŝi kiel proparolanto de EDE-Pollando partoprenis en la renkontiĝo kun senatano Edmund Wittbrodt la prezidanto de pola Parlamenta Grupo Apoganta Esperanton, la renkontiĝon ĉeestis ankaŭ ano de la estraro de EDE-Pollando Eduardo Kozyra. Aktiva dum la preparado de la Propono por la Nacia Instituto de Heredaĵo por enskribi Esperanton sur la Liston de Nemateria Kultura Heredaĵo akirante multe da apogsubskriboj kaj ankaŭ instituciaj apogdeklaroj i.a. de Vicurbestro de Lodzo, parlamentano de Sejmo John Godson kaj de la Zamenhof-Lernejo en Lodzo.

Danke al ŝiaj streboj la Senata-E-ekspozicio "125-jaroj de la lingvo Esperanto" de la 16a de majo ĝis la 13a de junio 2014 estis prezentita en la Biblioteko de la Lodza Universitato kaj la vernisaĝon de ĝi montris la du lokaj televidoj. Ŝi rezignis de la funkcio en la Estraro de EDE-Pollando la 30an de septembro 2014.

Kategorio:Polaj esperantistoj
Kategorio:Italaj esperantistoj
8794 Joepatterson

'*8794 *Joepatterson'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras *Jozef Otis Patterson III'', profesoron pri astronomio ĉe la Universitato Kolumbio, fakigita en la studo de kataklismaj . Lia sentemigo por gimnazianoj inspiris diversajn profesiajn karierojn, de optiko por asteroidoj, ĝis fiziko de la steloj, galaksioj kaj kosmologio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
8796 Sonnett

'*8796 *Sonnett'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras *Sara Sonnett*, postdoktoran esploristinon ĉe la *Jet Propulsion Laboratory''. Per analyzo de , ŝi studas la rotaciajn ecojn kaj la formojn de malgrandaj korpoj en la tuta sunsistemo. Ŝi ankaŭ analizas bildojn de enketoj pri asteroidoj por serĉi kometojn de la asteroida zono.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
8797 Duffard

'*8797 *Duffard'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras *René Duffard'' postdoktoran sciencan esploriston ĉe la Instituto de Astrofiziko de Andaluzio en Granado, Hispanio. Li plenumas fotometriajn kaj spektroskopiajn mezuradojn de , asteroidoj de la asteroida zono, centaŭroj kaj .

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Atari Punka Konzolo

eta| Atari Punka Konsolo konstruita de konsistigaĵ-pakaĵo.
eta| Cirkvit-diagramo por Atari Punka Konzolo uzante du 555 ICoj.

**Atari Punka Konzolo** () estas simpla, elektronika sintezilo. Ĝi estas kreita de Forrest M. Mims III kaj publikigita en ''Engineer's Notebook: Integrated Circuit Applications* (Inĝeniera Kajero: Aplikado de Integraj Cirkvitoj) en 1980 kaj *Engineer's Mini-Notebook: 555 Circuits* (Inĝeniera Kajereto: 555aj Cirkvitoj) en 1984 . *Kaustic Machines'' donis al ĝi la nomon "Atari Punka Konzolo" pro la simileco de ĝia ortangul-onda sono al la muziko de videoludoj el la 1980aj jaroj ekzemple tiuj por la Atari 2600.

La cirkvito konsistas de du 555 tempumilaj integraj cirkvitoj (aŭ unu 556 ICo). Unu tempumilo funkcias kiel sonoscilo kaj kondukas la duan tempumilon, kiu funkcias kiel monostabila multvibrilo. La cirkvito tiel emisias ortangulajn ondpulsojn. La larĝecon de la ondpulsoj oni ŝanĝas per unu rezistilo varia, kaj la frekvenco per alia. Ofte estas tria rezistilo varia por ŝanĝi laŭtecon.

La cirkvito malmultekostas, kaj oni ofte konstruas ĝin mem, aŭ de individuaj elektronikaj konsistigaĵoj aŭ de konsistigaĵ-pakaĵo.

## Referencoj 
## Eksteraj ligiloj 
* Priskribo de Funkciado kaj Konstruado  
* Ekzemploj Son-dosieraj (kelkaj senkostaj, kelkaj ne)

Kategorio:Sinteziloj
Kategorio:Kulturo de "Faru Ĝin Vi Mem"
8798 Tarantino

**8798 Tarantino** estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras *Frederick A. Tarantino*, prezidanton de la *Universities Space Research Association*, kiu mastrumas, inter aliaj, la planedan radaron ĉe la observatorio Arecibo, la *Lunar and Planetary Institute* en Houston, kaj multnombrajn aliajn instalaĵojn por kosma esploro.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
László Keviczky

**László Keviczky** [lAslO kevicki], laŭ hungarlingve kutima nomordo **Keviczky László** estas hungara elektra inĝeniero, profesoro, membro ordinara de Hungara Scienca Akademio (1993).

László Keviczky http://mta.hu/koztestuleti_tagok?PersonId=19168 naskiĝis la  1945 en Ráckeve.

## Biografio 
László Keviczky frekventis universitaton en Budapeŝto inter 1963-1968, poste li tuj komencis esplori kaj instrui samloke en la universitato. En 1970 li edziĝis baldaŭe havanta 2 filojn. En 1980 li doktoriĝis, en la sekva jaro li laboris ankaŭ en la universitata komputila esplorinstituto. Li okupiĝas precipe pri manipulado de sistemoj. Li ricevis medalojn kaj premiojn inter 1989-2010.

## Elektitaj publikaĵoj 
**Identification of nonlinear dynamic systems* (1976)
**Szabályozástechnikai őrléselmélet* (1984)
**H-infinity Detection Filter Design For Linear Systems: Comparison of Two Approaches* (1996)
**Az információs társadalom* (2000)

## Fontoj 
* biografio kun foto

 
Kategorio:Hungaraj elektroinĝenieroj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
8800 Brophy

'*8800 *Brophy'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras *John R. Brophy*, Ĉefan Inĝenieron ĉe la *Jet Propulsion Laboratory* kaj ŝlosila disvolvanto de la jonaj motoroj kiuj permesis, ke la kosmosondilon *Dawn'' atingis 4 Vesta kartografis ĝin kaj pluiris ĝis Cereso.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Romenay

**Romenay** estas franca komunumo kiu situas en la departemento Saône-et-Loire kaj en la regiono Burgonjo. Ĝi estas mezepoka urbo ĉirkaŭata de remparoj. Oni vidas ankaŭ orientatan kaj okcidentan pordojn.

## Geografio 
eta|maldekstra|Limoj de la komunumo
La vilaĝo enhavas la vilaĝon Romenay kaj multajn vilaĝetojn.

La rivero Seille (Saono) limas la komunumon. Estas ankaŭ multajn lagetoj.

## Demografio 
## Historio 
eta|maldekstra|Teejo
Ĉirkaŭ 584, ĉarto de la rego Guntramo donis la vilaĝon al episkopo de Mâcon, do la vilaĝo apartenis al la episkopo ĝis la franca revolucio de 1789.

La preĝejo datiĝas el la 13-a jarcento, la sonorilturo datiĝas de 1866.

La muzeo datiĝas de 1924, ĝi reprezentis la kamparan Francion dum la Internacia Ekspozicio de 1937 en Parizo.

En 2012, la pentristo Jacquet pentris freskojn en la teejo.

## Esperanta vivo 
La komunumo eldonis tekston por subteni la instruadon de Esperanton.

Okaze de la eŭropaj balotoj, Eŭropo - Demokratio - Esperanto ricevis 4 voĉojn (1,16 % de voĉoj) en 2004 kaj 2 voĉojn (0,49 % de voĉoj) en 2009.

## Notoj kaj referencoj 
## Vidu ankaŭ 
### Internaj ligoj 
* Komunumoj de Saône-et-Loire

Fay
8802 Negley

'*8802 *Negley'''* estas malgranda malhela asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en honoro de *Scott Negley Jr.'', delonga edukisto pri astronomio. Per lia laboro kiel direktoro de planetario de mezlernejo li instigis pluraj studentoj, ke ili aktive karieru en astronomio kaj fiziko

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
8803 Kolyer

'*8803 *Kolyer'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras *Debora E. Schwartz Kolyer'' subtenintan sciencan mastrumantinon de la Instituto SETI dum 28 jaroj. Depost ŝia frua kariero kiel planeda geologino, studanta kraterojn sur Reo, ŝi movis al faciliganta rolo por larĝaj kampoj de esploro, inklude la aera observo de meteoroj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Portmore

**Portmore** estas grandurbo en Jamajko. Ĝi estas dormurbo por la najbaraj grandurboj de Kingstono kaj Hispanurbo. 

## Bazaj informoj 
* Areo: &nbsp;km²
* Loĝantaro: 182.153 (en 2011)
* Supermara alteco: 0–20 m
* Horzono: UTC-5h
* Poŝtkodo: 
* Telefonkodo: 876

## Geografio 
Portmore situas laŭ la marbordo sur ebenaĵo en la suda parto de Jamajko. Kingstono troviĝas 8, Hispanurbo 9 kilometrojn.

## Historio 
Portmore fondiĝis en la 1960-aj jaroj por mildigi la troloĝatecon de Kingstono. Dum la urbokreo multe de la tero estis reprenita marĉo. La unua municipo formiĝis en 2003.

## Klimato 
En Portmore la averaĝa temperaturo konstante varias inter 25-27&nbsp;°C. Jare pluvas 889&nbsp;mm. En ĉiuj monatoj pluvas. La pluvo kulminas en oktobro kaj malkulminas en januaro.

## Trafiko 
Inter Portmore kaj Hispanurbo kuras vojimposta ĉefvojo, al kiu normala vojo kuras el Portmore. Hispanurbo kaj Kingstono estas facile alireblaj. En la urbego aŭtobusoj liveras la pasaĝerojn, same tiel al la aliaj 2 menciitaj urbegoj. La grandurbo estas servita fare de la Norman Manley internacia flughaveno kun pli ol 130 flugoj ĉiusemajne.

## Vidindaĵoj 
* marbordaj strandoj

## Fontoj 
* Angla Vikipedio helpe de WikiTrans
* http://www.tiptopglobe.com/city?n=Portmore&p=102865
* http://www.gaisma.com/en/location/portmore.html

Kategorio:Urboj de Jamajko
Kategorio:Banlokoj
Roßtrappe

eta|La majesta roko.eta|La t.n. ĉevalfero.
La **Roßtrappe** estas 437 metrojn alta granita roko en la Harco super la valo de la rivero Bode.

Vide al vide troviĝas la Hexentanzplatz. La ege ŝatata ekskurscelo facile atingeblas de Thale. Proksime estas 25 hektarojn granda rifuĝburgo *Winzenburg*, kiun oni uzis jam prahistorie. Sur ĝi oni elstarigis en 1860 turon belvidan, al kiu tamen hodiaŭ aliro estas malpermesita.

## Legendo 
Laŭlegende la giganto Bodo persekutis la belegan reĝidon Brunhilde, kiun li volis edzinigi. Rifuĝante sur ĉevalo, la belulino subite estis antaŭ abismo. Saltego de la blanka ĉevalo trans la valon al la kontraŭe situantan rokon savis ŝin, dume ŝi perdis la kronon. La persekutanto falis en la abismon kaj donis sian nomon al la rivero. Ĝis hodiaŭ vidiĝas la spuroj de la huffero tie, kie eksaltis la ĉevalo.
Kelkaj scienculoj preferas interpreti la spurojn kiel efloreskaĵon de ĝermana oferadpelvo.

## Eksteraj ligiloj 
* La legendo pri la Roßtrappe.
* La teksto de la legendo kun ilustraĵoj.

Kategorio:Montoj en Germanio
Kategorio:Granito
Kategorio:Turismo en Germanio
Kategorio:Montogrimpado
8810 Johnmcfarland

'*8810 *Johnmcfarland'''* estas asteroido de la asteroida zono, malkovrita la  de la usonaj geastronomoj Eleanor Francis Helin kaj Eugene M. Shoemaker, elde la Observatorio de la Monto Palomar (Kantono San Diego, Kalifornio, Usono).

## Nomo 
Ĝi estis nomita en honoro de *John McFarland'', kiu faris gravajn kontribuojn al la promocio de astronomio en la observatorio de Armagh. Li estas konata kiel verkinto de la biografio de Kenneth Edgeworth, la skota astronomo kiu, kun Gerard Kuiper, antaŭvidis la ĉeeston de la Edgeworth-Kuiper-zono.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eleanor Francis Helin
Kategorio:Malkovrita de Eugene M. Shoemaker
Kategorio:Astronomiaj objektoj malkovritaj en 1982
8817 Roytraver

'*8817 *Roytraver'''* estas asteroido de la asteroida zono malkovrita la  de la usonaj geastronomoj geedzoj Carolyn S. Shoemaker kaj Eugene M. Shoemaker, elde la Observatorio de la Monto Palomar (Kantono San Diego, Kalifornio, Usono).

## Nomo 
Ĝia nomo honoras *Roy Traver'': filozofon, fotiston, instruiston, noviston, frandeman kuiriston kaj ĉefe fideman amikon kaj de junuloj kaj de maljunuloj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Carolyn S. Shoemaker
Kategorio:Malkovrita de Eugene M. Shoemaker
Kategorio:Astronomiaj objektoj malkovritaj en 1985
Mal (drevlana princo)

**Mal**, ankaŭ nomata **Maldit**, estis princo de drevlanoj, reganta ĉirkaŭ 945.

## Ribelo de 945
En 945 drevlanoj ribelis kontraŭ Igoro la 1-a kaj murdis lin. Ilia princo, Mal, decidis edziĝi kun vidvino de Igor. Sed Olga kun armeo de Kievo atakis Korosten kaj pereigis grandan nombron da drevlanoj. Verŝajne ankaŭ Mal estis murdita.

## Idaro
Laŭ versioj, Mal estis patro de Maluŝa (patrino de Vladimiro) kaj Dobrynia (palatino de Novgorodo, armeestro de Vladimiro).

Kategorio:Drevlanoj
Kategorio:Kieva Regno
Kategorio:Princoj de Rusio
8807 Schenk

'*8807 *Schenk'''* estas asteroido de la asteroida zono. Malkovris ĝin, la , la usona astronomo Schelte J. Bus elde la Observatorio de la Monto Palomar en kantono San Diego (Kalifornio, Usono).

## Nomo 
Ĝia nomo honoras *Paul M. Schenk*, planedan geologon ĉe la *Lunar and Planetary Institute'' de Houston, fakulon pri topografio de la surfaco de asteroido kaj satelito kiel ilo por ties geofizika kompreno. Lia kontribuoj inkludas analizon de la aĝo kaj la formiĝo de la kratero Rheasilvia sur 4 Vesta.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
8808 Luhmann

'*8808 *Luhmann'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de la Monto Palomar en kantono San Diego (Kalifornio, Usono).

## Nomo 
Ĝia nomo honoras *Janet G. Luhmann*, asociata kosma esploristino ĉe la Universitato de Kalifornio ĉe Berkeley. Ŝi uzis observojn per *Pioneer Venus'' de la magneta kampo en la suna vento por enketi pri korelacio kun perturboj de la kampo pro asteroidoj, precipe kun 2201 Oljato.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Komunista Partio de Hispanio (restarigita)

La **Komunista Partio de Hispanio (restarigita)** (**PCE-r**) estas hispana politika partio de ideologio marksista-leninista, fondita en 1975. En 2003 ĝi estis kontraŭleĝigita pro la Hispana Leĝo pri Partioj.

Kategorio:Politikaj partioj
Kategorio:Politikaj partioj fonditaj en 1975
José María Sánchez Casas

**José María SÁNCHEZ CASAS** (naskiĝis en Kadizo, Hispanio, la 15-an de majo 1942; mortis en Kordovo, Hispanio, la 28-an de januaro 2001) estis historia aktivulo de la Komunista Partio de Hispanio (restarigita) (PCE-r) kaj de la Grupo de Kontraŭ-Faŝisma Rezistado Unua de Oktobro (GRAPO). Engaĝiginta intelektulo, li sin dediĉis al teatra direktado, literaturo kaj pentrado. Li postlasis 20 teatro-verkojn, du romanojn, 2.000 desegnaĵojn kaj 150 pentraĵojn.

Kategorio:Politikaj aktivuloj
Kategorio:Hispanaj komunistoj
Montokazerno

eta|300px|Frankisma tabulo rememora.
**Montokazerno**, **Kazerno La Montaña** [montAnja] aŭ en la hispana rekte **Cuartel de la Montaña** estis kazerno de Madrido, Hispanio, konstruita dum la 19a jarcento, situanta sur la Monto Princo Pio, kie nun estas la Okcidenta Parko. Akiris elstarecon ĉar tie komencis la milita insurekcio de julio de 1936 en la hispana ĉefurbo.

## Historio 
Ĝi staris sur la loko kie laŭŝajne la francaj trupoj de la armeo de Napoleono la 3an de majo de 1808 mortpafis la insurekciintojn de la antaŭ tago. Ties konstruo ekis en 1860 kaj finis 1863. Temis pri solida konstruaĵo el briko kaj granito, kvadrata kun du kortoj, kiu povis enhavi el 2.600 al 3.000 soldatoj.

## Enlanda Milito 
La 19-a de julio de 1936, la generalo Fanjul zorgante pri la organizado de la puĉo en Madrido, eniris, vestita je civilulo, en la Montokazerno. Anstataŭ eliri kun trupoj por konkeri ĉefajn strategiajn punktojn de la ĉefurbo, proklamis la militstaton kaj restis kun 1.500 militistoj kaj ĉirkaŭ 180 falangistoj en la kazerno. Li esperis helpotrupojn el la kazernoj de Kampamento, Getafe kaj Kvar Ventoj, kie la puĉo fakte malsukcesis. La Montokazerno gravis por la respublika registaro ĉar tie estis ŝlosilaj pecoj de pafiloj, neutilaj sen tiuj.

Posttagmeze la kazerno estis ĉirkaŭita de trupoj fidelaj al la registaro de la Respubliko kaj popolaj milicoj. Mateniĝe komencis kanonado kaj la puĉistoj rezitis nur horojn. Okazis diferencoj inter la puĉistoj ĉar kelkaj montris la blankan flagon, dum aliaj plupafis kontraŭ la registaraj sieĝantoj (aŭ temis pri trompoklopodo). Intervenis aviado kaj dum la konkero preskaŭ estis detruita la kazerno. Oni kalkulis inter 500 kaj 900 mortintoj, depende de la fontoj kaj el la enkalkulitaj homgrupoj. La respublikanoj kaptis la generalon Fanjul kaj aliajn oficirojn, kiuj estis enprizonitaj, juĝitaj la 15an de aŭgusto kaj mortpafitaj tiun saman monaton.

La konstruaĵo post tiu preskaŭ detruo, ricevis ankoraŭ pliajn bombojn dum la milito, ĉar la fronto proksimis ekde komenco de 1937. Fine de la milito estis nur ruinoj, el kiuj kelkaj restis ĝis komenco de la 1970-aj jaroj.

## Frankismo 
Julie de 1972 oni inaŭguris frankisman monumenton omaĝe al tiuj mortintaj puĉistoj, samtempe kun la inaŭguro de la restarigo de la Templo de Debod.

## Notoj 
## Vidu ankaŭ 
* Hispana Enlanda Milito

Kategorio:Hispana Enlanda Milito
Kategorio:Konstruaĵoj en Madrido
Zutabe

***Zutabe*** ("kolono", en la eŭska) estas la interna inform-bulteno de la eŭska sendependisma armita organizaĵo ETA, publikigate sen fiksa periodeco kaj kontraŭleĝe. La lasta konita eldonaĵo estas la n-ro 113, koncerna al aprilo 2011.

*Zutabe* estas sukcedanto de la antaŭa bulteno de la organizaĵo, *Zutik* ("stare", en la eŭska), kiu komencis aperi en 1962 kaj iĝis oficiala en la Unua Asembleo de ETA. Post la okazigo de la 6a Asembleo de la organizaĵo, *Zutik* estis daŭre eldonata de la plimulto (konita kiel ETA–6a Asembleo) kiu fine fariĝos en la politikan partion *Liga Komunista Iraultzailea* (LKI). Tiu ĉi daŭre uzadis la bultenon kiel esprim-organon kaj la plimulto dividita (ETA–5a Asembleo), kiu fine venos esti la sola ETA, devis krei tiam alian publikaĵon.

## Referencoj 
Kategorio:Politiko de Eŭskio
Zoltán Király (inĝeniero)

**Zoltán Király** [kirAj], laŭ hungarlingve kutima nomordo **Király Zoltán** estas hungara agronomo, profesoro, membro ordinara de Hungara Scienca Akademio (1982).

Zoltán Király http://mta.hu/koztestuleti_tagok?PersonId=19173 naskiĝis la  1925 en Reĝlando de serboj, kroatoj kaj slovenoj, en Beĉej.

## Biografio 
Zoltán Király apartenis al la hungara minoritato. Li frekventis universitaton en Budapeŝto inter 1944-1948, poste li eklaboris en diversaj institutoj. En 1964 li edziĝis baldaŭe havanta 2 gefilojn. En 1967 li doktoriĝis antaŭ MTA. Baldaŭe li estis direktoro de instituto pri plantaĵoj en Budapeŝto. Ekde 1993 li esploras, krome jam pli frue komencis instrui en 3 universitatoj. En universitato de Gödöllő li estis ankaŭ katedrestro ĝis la emeritiĝo. Li longe estis ĉefredaktoro de fakrevuo *Acta Phytopathologica et Entomologica Hungarica*. Li okupiĝas precipe pri malsanoj de la kreskaĵoj. Li ricevis 3 premiojn kaj oran medalon ekde 1972.

## Verkaro (elekto) 
**The Biochemistry and Physiology of Infectious Plant Disease* (1967)
**A növényi betegségellenállóság élettana* (1969)
**Current Topics in Plant Pathology* (1977)
**The Biochemistry and Physiology of Plant Disease* (1986)
**Molecular Plant Biology* (2007)

## Fontoj 
* biografio hungare kun foto
* hungarlingva biografio kun foto 

 
Kategorio:Hungaraj agronomoj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
Ervin Baktay

**Ervin Baktay** [baktai], laŭ hungarlingve kutima nomordo **Baktay Ervin** estis hungara hindologo, pentristo, arthistoriisto, astrologo, verkisto, tradukisto.
eta|Memortabulo de Ervin Baktay
Ervin Baktay http://terebess.hu/keletkultinfo/baktay.html naskiĝis kiel **Gottesmann Ervin** la  1890 en Dunaharaszti. Li mortis la  1963 en Budapeŝto.

## Biografio 
Ervin Baktay lernis pentroarton en Budapeŝto, poste li plulernis en Munkeno de Simon Hollósy. Li finbatalis la 1-an mondomiliton, poste li okupiĝis pri kulturo de Hindio, kie li vivis 3 jarojn. Hejmenveninta en 1930 li redaktis geografian gazeton. Inter 1946-1958 li estis muzeestro. En 1956 li estis invitita al Barato. Hejmenveninta li kiel pensiulo ofte prelegis pri Hindio ankaŭ eksterlande.

## Memorigiloj 
* memortabulo en Budapeŝto
* skulptaĵo en Érd
* prenis la nomon Baktay Ervin gimnazio en sia naskiĝurbo, astrologia societo kaj fondaĵo

## Verkaro (elekto) 
* Rabindranath Tagore (1921)
* *India* (1931, 2000)
* *A csillagfejtés könyve* (Manlibro pri astrologio), (1942, 1943, 1945, 1989, 2000)
* *India művészete* (Arto de Indio), (1958, 1963, 1981)
* Sándor Kőrösi Csoma (1962, 1963, 1981, 2000)

## Tradukaĵoj (elekto) 
* verkoj de Francis William Bain kaj Grey Owl
* *Mahábhárata* (1923)
* *Rámájana és Mahábhárata* (1960)

## Fontoj 
* biografio kun foto (la teksto estas legebla maldekstre post klako al litero B kaj serĉante ĝin el la aboco-listo)
* hungarlingva biografio kun foto

Kategorio:Hungaraj pentristoj
Kategorio:Hungaraj astrologoj
Kategorio:Hungaraj arthistoriistoj
Kategorio:Hungaraj verkistoj
Kategorio:Hungaraj tradukistoj
Kategorio:Budapeŝtanoj
Kategorio:Hungaraj muzeestroj
Kategorio:Hungaraj hindologoj
Kategorio:Hungaraj judoj
Preĝejo Stefano la 1-a (Diósgyőr)

**Preĝejo Stefano la 1-a (Hungario)** estas romkatolika preĝejo en Hungario, en urbo Miskolc, en urboparto Diósgyőr, en la fabrika kolonio.

## Historio 
Oni komencis konstrui la ferfabrikon en 1896, poste ankaŭ kolonion kun preĝejo por la laboristoj en Diósgyőr. Fabrikaj laboristoj mem konstruis la preĝejon en la 1900-aj jaroj. La paroĥo fondiĝis en 1913.

## Konstruaĵo 
La konstruaĵo situas sola sur malalta monteto. La fasado konsistas el 3 turoj, sed nur la meza turo estas alta. Malantaŭ la fasado troviĝas la navo kun krucnavo. La sanktejo estas plurlatera, sed apude situas la sakristio-kapelo formanta duonrondon.

## Fontoj 
* hungare kun foto
* http://hu.wikipedia.org/wiki/Di%C3%B3sgy%C5%91r-vasgy%C3%A1ri_r%C3%B3mai_katolikus_templom

Dosiero:Vasgyar RCatChurchPlan 1905.jpg|Fundamenta skemo
Dosiero:Vasgyar_RCatChurch_1910_01.jpg|La preĝejo en 1910
Dosiero:Diosgyor-Vasgyar RCatholicChurch 01.jpg|La sanktejo
Dosiero:Diosgyor-Vasgyar RCatholicChurch 03.jpg|La predikejo
Dosiero:Diosgyor-Vasgyar RCatholicChurch 05.jpg|La enirejo
Dosiero:Diosgyor-Vasgyar_RCatholicChurchBack.jpg|Malantaŭa parto de la preĝejo

Diósgyőr
Kategorio:Kristanaj preĝejoj en Miskolc
Kategorio:Diósgyőr
Ambaŭgajna strategio

**Ambaŭgajna strategio**, nomata ankaŭ **ambaŭvenka strategio**, **venko-venko-strategio** aŭ **gajn-gajna strategio** () estas vojo por solvi problemojn tiel, ke ĉiu profitu.

## Vidu ankaŭ 
* Prizonula dilemo
* Simultana politiko
* Nash-ekvilibro

Kategorio:Ludoteorio
Drevlanoj

**Drevlanoj** (, slavone Деревлѧне, , ) estas orientslava gento, vivinta en Nordokcidenta Ukrainio. Orienta limo de «Drevlanio» estis Dnepro, kaj norda Pripjato. Dum regado de Olga drevlanoj finfine iĝis parto de Kieva Regno.

## Deveno 
Nomo «derevlane» en la slavona signifas «arbaruloj», ĉar drevlanoj vivis en arbaroj. Ili, kiel polanoj kaj kriviĉoj, estas idaroj de orientaj kroatoj kaj orientaj serboj.

## Memstara epoĥo 
Laŭ kronikoj, drevlanoj estis sovaĝaj, necivilizitaj homoj. Sed versioj de ĥronikistoj ne estas subtenitaj de historiistoj.
Lia ĉefa urbo estis Korosten (ĝis 946) kaj poste Ovruĉ (970 - 1015).

## Obeado al Kievo 
Laŭ kronikoj, drevlanoj konfliktis kun polanoj (gento apud Kievo). Olego la Saĝa obeigis drevlanojn, ili partoprenis en liaj ekspedicioj al Konstantinopolo (907, 911). Post la morto de Olego drevlanoj ribelis, sed kieva grandprinco Igor venkis ilin.

Je 945 drevlanoj ree ribelis kaj murdis Igoron. Poste drevlana princo Mal provis obeigi Kievon, sed Olga, vidvino de Igoro, venkis, murdis princon Mal kaj pereigis je Korosten. Ŝi finfine obeigis ilin.

## Konataj princoj de Drevlanoj 
* Niskinia, patro de Mal
* Mal (? - 946)
* Olego (970 - 977)
* Svjatoslav (990 - 1015)
Je 1016 Drevlana feŭdo estis unuigita kun Kieva feŭdo.


Kategorio:Antikvaj etnoj
Kategorio:Historio de Rusio
Kategorio:Orientslavaj triboj
8795 Dudorov

'*8795 *Dudorov'''* estas asteroido de la ekstera asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

Pro la duona grandakso de ĝia orbito, 3,2028395 , ĝi estas ĉ. 425 000&nbsp;km trans la konvencia limo de 3,2 AU inter la meza kaj la ekstera asteroida zono.

## Nomo 
Ĝia nomo honoras *Aleksandr Egoroviĉ Dudorov* (cirile *Александр Егорович Дудоров'')
astrofizikiston ĉe la Ĉeljabinska ŝtata universitato. Liaj esploroj inkludas la formiĝon de steloj en magnetismaj . Li ludis gvidan rolon en la studo de la aera eksplodo de Ĉeljabinsk.

## Notoj kaj referencoj 
## Eksteraj ligiloj 
* 
* 
* 
*  Asteroido nomita en honoro de profesoro de la Ŝtata Universitato de Ĉeljabinsk

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Blitzingen

**Blitzingen** estas komunumo en la distrikto Goms en Kantono Valezo, Svislando. Ĝi havis 83 loĝantojn je la 31-a de decembro 2012.

## Geografio 
La komunumo Blitzingen Blitzingen situas en supra Valezo ĉe la bordo de la rivero Rodano, kaj etendiĝas ambaŭflanke de la rivero al flankaj valoj. La komunumo konsistas el la vilaĝoj Bodme, Wiler, Ammern kaj Gadmen.

La teritorio de la komunumo etendiĝas sur areo de 11,81 km², de kiuj 26,2 % estas kovritaj de arbaro, 34,8 % servas por agrikulturo kaj 1,4 % por setlado.

## Najbaraj komunumoj 
La komunumo Blitzingen limas en nordo kaj oriento al Grafschaft en sudsudoriento al Ernen, en sudokcidento al Niederwald, kaj en nordokcidento al Bellwald.

## Trafiko 
Tra Blitzingen pasas la kantona ĉefvojo n-ro 19 de Brigo trans Furko-Pasejo al Andermatt. Pere de la stacidomo ĉe la trajnlinio de la Matterhorn-Gotthard-Fervojo la komunumo estas konektita al la publika transportreto.

## Historio 
La unua dokumenta mencio de Blitzingen datiĝas el la jaro 1203 kiel *Blicingen*. Dum mezepoko la episkopo de Siono kaj la nobelaj senjoroj de Raron, Restin kaj Blandrate posedis feŭdajn rajtojn en Blitzingen. Blitzingen siatempe apartenis al la supera kvartalo de Goms kaj estis kunsidejo de la Dekono Goms.

Bodmen, kies unua mencio datiĝis el la jaro 1339 sin liberaĉetis en la jaro 1347 de ĉiuj feŭdoj kaj estis ĝis 1848, kiam ĝi estis integrita al Blitzingen, memstara komunumo.

## Notoj kaj referencoj 
## Vidu ankaŭ 
* Blitzingen (stacidomo)

## Eksteraj ligiloj 
* Oficiala retejo de la komunumo Blitzingen
Tibor Király

**Tibor Király** [kirAJ], laŭ hungarlingve kutima nomordo **Király Tibor** (1920-2021) estis hungara juristo, profesoro, membro ordinara de Hungara Scienca Akademio (1987).

Tibor Király http://mta.hu/koztestuleti_tagok?PersonId=19172 naskiĝis la  1920 en la ĵus formiĝanta Ĉeĥoslovakio, en Malčice kaj mortis la 28-an de decembro 2021 en Budapeŝto.

## Biografio 
Tibor Király apartenis al la hungara minoritato. Li frekventis universitaton en Bratislavo, sed post la 2-a mondmilito li plulernis jam en universitato de Budapeŝto. Li komence faris jurajn taskojn, sed en 1951 li komencis instrui en la universitato. Baldaŭe li iĝis vicrektoro. En 1971 li doktoriĝis antaŭ MTA. Inter 1971-1974 li havis postenon en la ministerio. Li longe partoprenis en redakta laboro de fakrevuo *Acta Juridica*. Li okupiĝas precipe pri la kriminala kodo. Li havas edzinon, kiu naskis 2 gefilojn. Li ricevis premiojn inter 1965-2011.

## Verkaro (elekto) 
* *A védelem és a védő a büntető ügyekben* (1962)
* *Büntetőítélet a jog határán* (1972)
* *A büntető eljárási jog alkotmányos szabályozása* (1986)
* *Büntetőeljárási jog* (2007)

## Fontoj 
* biografio kun foto

Kategorio:Hungaraj juristoj
Kategorio:Hungaraj profesoroj
Kategorio:Hungaraj akademianoj
Kategorio:Hungaraj centjaruloj
Kategorio:Budapeŝtanoj
Die Hinichen

**Die Hinichen** (Viena dialekto por "la difektitoj") estas muzikgrupo el Vieno. Ili nomas sin mem "la plej vulgara muzikgrupo de Aŭstrujo", kaj iliaj tekstoj ofte temas pri temoj kiel malbonodoro de seksaj organoj, ekzemple en *Die Fut von meiner Frau* ("la piĉo de mia edzino") aŭ *Die Muschi von der Uschi* (la piĉo de Uschi), sed ankaŭ pri temoj kiel perfortado kontraŭ virinoj; pro tiaj kantaĵoj ili estis forte kritikataj. En 2012, la verdula politikisto Klaus Werner-Lobo kritikis la muzikgrupon kaj diris, ke subvencii tian koncerton ne estas laŭ la subvenciaj reguloj de la urbo Vieno; sekve anoncita koncerto estis malanoncita.

## Referencoj
## Eksteraj ligiloj
*Oficiala retpaĝaro

Kategorio:Aŭstraj muzikaj grupoj
Kategorio:Vienanoj
8804 Eliason

'*8804 *Eliason'''* estas asteroido de la asteroida zono malkovrita la  de la usonaj geedzoj geastronomoj Carolyn S. Shoemaker kaj Eugene M. Shoemaker, elde la Observatorio de la Monto Palomar (Kantono San Diego, Kalifornio, Usono).

## Nomo 
Ĝia nomo honoras *Eric M. Eliason*, spertulon pri teknikoj de bildaj prilaborado kaj analizo por la teamo de planeda geologio de la *United States Geological Survey*. Li uzis sian sperton por restarigo de datumoj kaj eldonaj aktivecoj en subteno al la projektoj *Voyager* kaj *Mars Observer*, kaj al la misio *Clementine'' al Luno.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Carolyn S. Shoemaker
Kategorio:Malkovrita de Eugene M. Shoemaker
Kategorio:Astronomiaj objektoj malkovritaj en 1981
Aspergillus felis

***Aspergillus felis*** estas specio de fungo.
Ĝi estas proksima de *Aspergillus fumigatus*.
Latine *felis* signifas katon, kaj tio rilatas al fakto ke ĝi estis malkovrita ĉe kato. Ĝia genra nomo estus *Neosartorya* kun malnova metodo, kie oni uzis teleomorfan nomon.

## Priskribo 
Ĝi estas heterotalika. Askofruktoj estas globformaj klejstotecioj, kiuj mezuras 100–230 µm en diametro.

## Eksteraj ligiloj 
*  2013, priskribo de nova specio

Kategorio:Eurotiomycetes
Kategorio:Mikologio
Kategorio:Fungospecioj
Joaquín Fanjul

**Joaquín Fanjul Goñi** [ĥoakIn fanĥUl gOjnji] (Vitorio, Alavo, 30-a de majo de 1880 - Madrido, 17-a de aŭgusto de 1936) estis polikisto kaj militisto hispana kiu insurekciis kontraŭ la Dua Hispana Respubliko kaj, pro tio, post la Sieĝo de la Montokazerno de Madrido, kie li rifuĝiĝis, estis arestita, juĝita kaj mortpafita.

La 19-a de julio de 1936, la retirigita generalo zorgante pri la organizado de puĉo en Madrido, eniris, vestita je civilulo, en la Montokazerno. Anstataŭ eliri kun trupoj por konkeri ĉefajn strategiajn punktojn de la ĉefurbo, proklamis la militstaton kaj restis kun 1.500 militistoj kaj ĉirkaŭ 180 falangistoj en la kazerno. Li esperis helpotrupojn el la kazernoj de Kampamento, Getafe kaj Kvar Ventoj, kie la puĉo fakte malsukcesis. La Montokazerno gravis por la respublika registaro ĉar tie estis ŝlosilaj pecoj de pafiloj, neutilaj sen tiuj.

Posttagmeze la kazerno estis ĉirkaŭita de trupoj fidelaj al la registaro de la Respubliko kaj popolaj milicoj. Mateniĝe komencis kanonado kaj la puĉistoj rezitis nur horojn. Okazis diferencoj inter la puĉistoj ĉar kelkaj montris la blankan flagon, dum aliaj plupafis kontraŭ la registaraj sieĝantoj (aŭ temis pri trompoklopodo). Intervenis aviado kaj dum la konkero preskaŭ estis detruita la kazerno. Oni kalkulis inter 500 kaj 900 mortintoj, depende de la fontoj kaj el la enkalkulitaj homgrupoj. La respublikanoj kaptis la generalon Fanjul kaj aliajn oficirojn, kiuj estis enprizonitaj, juĝitaj la 15an de aŭgusto kaj mortpafitaj tiun saman monaton.

## Notoj 
Kategorio:Hispanaj militistoj
Kategorio:Hispanaj puĉistoj
Kategorio:Hispanaj politikistoj
Kategorio:Puĉoj
Kategorio:Hispana Enlanda Milito
Kategorio:Naskiĝintoj en 1880
Kategorio:Mortintoj en 1936
Filipo (Belgio)

**Filipo Leopoldo Ludoviko Mario** de Saksio-Koburgo kaj Gotao, ,  (naskiĝis la  en Bruselo) estas la sepa reĝo de la belgoj ekde 2013, la plej aĝa filo de Alberto la 2-a.

La  lia patro anoncis sian abdikon kaj la  Filipo ĵuris je la konstitucio kaj reĝiĝis.

Li estas edziĝinta kun reĝino Matilda. Ili havas kvar gefilojn:
* Elisabeth, dukino de Brabanto, kronprincino de Belgio (naskiĝinta la )
* Gabriel, princo de Belgio (naskiĝinta la ), en dua loko en la belga tronheredo
* Emmanuel, princo de Belgio (naskiĝinta la ), en tria loko en la belga tronheredo
* Éléonore, princino de Belgio (naskiĝinta la ), en kvara loko en la belga tronheredo

## Vidu ankaŭ 
* Monarkio de Belgio

## Referencoj 
## Eksteraj ligiloj 
* Oficiala retejo de la belga monarkio    

Kategorio:Belgaj reĝoj
Kategorio:Saksio-Koburgo kaj Gotao
Kategorio:Nuntempaj ŝtatestroj
Migennes

**Migennes** estas franca komunumo lokita en la departemento Yonne kaj en la regiono Burgonjo. Ĝi havis &#160;loĝantojn laŭ censo plenumita en 2010.

__TOC__

## Geografio 
Migennes etendiĝas sur 16,58&#160;km², kaj havis 7243&#160;loĝantojn laŭ la lasta oficiala censo, tiel ke la loka loĝdenso estas 437&#160;homoj po kvadrata kilometro. La komunumo situas en Yonne, en la nordokcidenta parto de Burgonjo.

## Historio 
La departemento Yonne estis oficiale kreita la 4-an de marto 1790 dum la franca revolucio.

Okaze de la municipa baloto de 2014 venkis en la komunumo S-ro François Boucher, kiu do fariĝis la loka urbestro.

Okaze de la eŭropaj balotoj, Eŭropo - Demokratio - Esperanto ricevis 2 voĉojn (0,11%) en 2004 kaj 2 voĉojn (0,12%) en 2009.

## Administrado 
Migennes apartenas al la kantono de Migennes. Tiu kantono mem estas parto de la arondismento de Auxerre, unu el la tri arondismentoj de la departemento Yonne.

## Famuloj 
Cédric Pineau estas biciklisto, kiu finIs 133-a en rondiro de Francio 2012.

## Vidu ankaŭ 
* Komunumoj de Yonne
* Kantono de Migennes
* Laroche - Migennes (stacidomo)


Kategorio:Komunumoj de Yonne
Mascha Kaléko

**Mascha KALÉKO** (naskiĝis la  en Chrzanów, mortis la  en Zuriko) estis germanlingva verkistino de pola deveno, kiu precipe okupiĝis pri liriko de la epoko socia realismo. La familio elmigris al Germanio fuĝante el pogromoj. En 1922 geedziĝis ŝiaj gepatroj, kiuj ĝis tiam ne estis geedzoj, ŝi estis adoptita de la patro kaj ricevis la nomon de Mascha Engel.

Kategorio:Germanaj verkistoj
8813 Levjatano

**8813 Levjatano** estas malgranda, meze hela asteroido de la asteroida zono, malkovrita la  de la usona astronomo Edward L. G. Bowell elde la Stacio Anderson Mesa de la observatorio Lowell, sud-oriente de Flagstaff, Usono.

## Nomo 
Ĝi ŝuldas sian nomon al la "Levjatano de Parsonstown", kromnomo de la granda teleskopo de la Kastelo de Birr en Irlando. Finkonstruita de William Parsons, 3-a grafo de Ross en 1845, tiu instrumento kun spegulo de 183&nbsp;cm el bronzo estis plej granda teleskopo en la mondo dum 75 jaroj : pro ĝia grandeco, ĝi ricevis la nomon de la Levjatano ; biblia marmonstro simbolo de grandegeco.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Edward L. G. Bowell
Kategorio:Astronomiaj objektoj malkovritaj en 1983
Socia realismo

eta|dekstra|250ra|La pentraĵo *American Gothic* de Grant Wood.
**Socia realismo** (aliaj nomoj estas **nova objektivismo**, **nova realismo** aŭ simple **nov-objektivismo** kaj **nov-realismo**) estas la literatura, arta kaj arĥitektura epoko en la 1920-aj kaj 1930-aj jaroj. En Germanujo la epoko egalis al la tempo de la Vajmara Respubliko, do ĝi ĉirkaŭ egalas al la intermilita periodo.

## Arto 
La nocion *nova objektivismo* (origine germanlingve: *Neue Sachlichkeit*) kreis la artohistoriisto Gustav Friedrich Hartlaub komence de la 1920-aj jaroj. Ĝi uziĝis por la arta prezentado de la ekonomia stato kaj la socia realeco. Tial la arto iĝis malpli sentimentala, do la artistoj preferis neimpresajn bildojn kiel aĵpentraĵojn aŭ simplajn portretojn (bone konata ekzemplo por portreto el tiu epoko estas la pentraĵo *American Gothic*: vd. dekstre). Ekzemplaj artistoj de la nov-objektivismo estas Otto Dix, Christian Schad kaj George Grosz.

## Literaturo 
La literatura epoko de la nova objektivismo estas precipe karakterizebla per sia vasta aro da ĝenroj kaj la objektiva stilo de la verkistoj. Interalie, la epika teatro evoluis, la ĵurnalista literaturo estis kreata kaj la historia romano kreiĝis. Bone konataj skribistoj de tiu epoko estas Bertolt Brecht, Mascha Kaléko, Erich Maria Remarque, Kurt Tucholsky, Anna Seghers kaj aliaj. Rimarkindas, ke multaj el tiuj aŭtoroj havas politike maldekstran orientiĝon aŭ almenaŭ estas preferantoj de demokratiaj ŝtatoformoj.

### Verkistoj 
* Amarkant

## Vidu ankaŭ 
* Socialisma realismo
* Realismo (arto)

## Referencoj 
Kategorio:Arto
Kategorio:Literaturo
Kategorio:Pentrado
Kategorio:Ismoj
8809 Roversimonaco

'*8809 *Roversimonaco''''' estas asteroido de la asteroida zono, malkovrita la  de la usona astronomo Edward L. G. Bowell elde la Stacio Anderson Mesa de la observatorio Lowell, sud-oriente de Flagstaff (Arizono), en Usono.

## Nomo 
Ĝi estis nomita en honoro de la itala akademiano Fabio Alberto Roversi Monaco, rektoro de la Universitato de Bolonjo de 1985. Li kuraĝigis kaj forte apogis la organizojn de la unua (1991) kaj de la dua (1999) italaj sciencaj ekspedicioj al la loko de la evento de Tungusko.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Edward L. G. Bowell
Kategorio:Astronomiaj objektoj malkovritaj en 1981
Ernen

**Ernen** estas komunumo en la distrikto Goms en Kantono Valezo, Svislando. Ĝi havis 541 loĝantojn je la 31-a de decembro 2012.

## Geografio 
La komunumo Ernen Ernen situas en la Supra Valezo ĉe la sudorienta flanko de la rivero Rodano. Ernen apartenas al la regiona naturparko Binn-Valo. La komunumo konsistas el la vilaĝoj Aragon, Ausserbinn, Ernen, Mühlebach, Niederernen kaj Steinhaus, kaj diversaj izolitaj bienoj kaj alpopaŝtejoj.

La teritorio de la komunumo etendiĝas sur areo de 35,38 km², de kiuj 35,2% estas kovritaj de arbaro, 34,9% servas por agrikulturo kaj 1,6% por setlado. La cetera parto de la komunuma teritorio estas senarba altmontara dezerto.

## Najbaraj komunumoj 
La komunumo Ernen limas en nordo al Niederwald, en nordnordoriento al Blitzingen, en nordoriento al Grafschaft, en oriento al Reckingen, en sudo al Binn, en sudokcidento al Grengiols, en okcidento al Lax, en nordoriento al Fiesch, kaj en nordnordoriento al Bellwald.

## Trafiko 
Ernen situas komplete flanke de la gravaj trafikvojoj. Al la komunumo kondukas nur unu kurboriĉa veturebla flanka vojo de Lax. Pere de poŝtaŭtolinio de Ernen al la stacidomo de Fiesch la komunumo estas konektita al la publika transportreto.

## Historio 
La unua dokumenta mencio de Aragon datiĝas el la jaro 1214 kiel *Aragnon*. La majorejo Ernen estis menciita la unuan fojon en la jaro 1135. Al ĝi estis tiam submetita la tuta regiono Goms. En la 14-a jarcento la valeza Dekono Goms estis dividita al la majorejoj Ernen kaj Münster. La supera jurisdikcio tamen dum la tuta mezepoko apartenis al Ernen, kie ankaŭ troviĝis la dekona tribunalo. La ankoraŭ ekzistanta pendumilo de Ernen, kiu estis renovigita en la jaro 1702, kaj la tribunala konstruaĵo rememoras tiun epokon. Kun efiko de la 1-a de januaro 2005 la ĝis tiam aŭtonomaj komunumoj Ausserbinn,Mühlebach kaj Steinhaus estis integritaj al la teritorio de la komunumo Ernen.

## Bildoj 

Dosiero:Pfarrkirche St.Georg in Ernen.jpg|Pastra preĝejo Sankt-Geogrgo en Ernen
Dosiero:Ernen-Tellenhaus-ps.jpg|Tell-domo en Ernen
Dosiero:6709 Erner Galgen, Ernen IMG 7056.JPG|Pendumilo de Ernen

## Referencoj 
## Eksteraj ligiloj 
* Oficiala retejo de la komunumo Ernen